MC Raaka Pee

MC Raaka Pee (oik. Petja Turunen, s. 19. marraskuuta 1980) on suomalainen metallimuusikko ja laulaja. Hän on Turmion Kätilöt -yhtyeen solisti ja toinen sen perustajajäsenistä. Hän on myös toiminut AEON- sekä Ancient Drive -nimisissä yhtyeissä kosketinsoittajana. Laulamisen ohella hän soittaa myös pianoa sekä kitaraa. Hän omistaa Osasto-A-nimisen levy-yhtiön ja äänitysstudion.

Raaka Peellä oli myös sivuprojekti, 2 Times Terror, jonka debyyttialbumi julkaistiin vuonna 2010. Raaka Pee soitti 2 Times Terrorissa laulun ja koskettimien ohella myös kitaraa. Hän on toiminut myös DJ:nä ja humppamuusikkona.

Raaka Peenä hän on myös laulanut taustoja Tarotin Crows Fly Black -albumilla. Raaka Pee soittaa myös osaa koskettimista Project Silence -yhtyeen kappaleessa ”Stardancer (Raven's whore)”. Hän on esiintynyt myös Black Light Discipline - ja V For Violence -yhtyeiden levyillä muun muassa taustalauluissa.

MC Raaka Pee on myös tehnyt miksauksia Ruoska-, Blood-, Fear of Domination ja Pain -yhtyeiden julkaisuille.

Miksaukset 
 Blood – ”Gotika” [MC Raaka Pee Remix]
 Ruoska – ”Irti” [MC Raaka Pee Remix]
 Ruoska – ”Kosketa” [MC Raaka Pee "Päätä Seinään" Remix]
 Fear Of Domination – ”Fear Of Domination” [MC Raaka Pee Remix]
 Pain - ”Dirty Woman” [MC Raaka Pee Remix]
 Rainbowcrash - ”Zeitgeist" [MC Raaka Pee Remix]

Lähteet

Aiheesta muualla 

 Turmion Kätilöiden kotisivu
 

Turmion Kätilöt
Suomalaiset laulajat
Suomalaiset kosketinsoittajat
Vuonna 1980 syntyneet
Elävät henkilöt